Рәсәй таможня академияһы

Рәсәй таможня академияһы (РТА; тулы рәсми атамаһы — «„Рәсәй таможня академияһы“ юғары белем биреүҙең дәүләт ҡаҙна мәғариф учреждениеһы») — Рәсәйҙең Рәсәй һәм БДБ дәүләттәре өсөн профессиональ кадрҙар әҙерләүсе дәүләт юғары уҡыу йорто. Академияны ойошторған Рәсәй Федерацияһы Федераль таможня хеҙмәте структураһына инә. Рәсәйҙә таможня эштәре өлкәһендә белгестәр әҙерләү һәм ҡайтанан әҙерләү менән шөғөлләнгән берҙән-бер вуз . Люберцы ҡалаһында урынлашҡан, Санкт-Петербург, Владивосток һәм Дондағы Ростов ҡалаларында филиалдары бар.

 Тарихы 
1991 йылдың 25 октябрендә Рәсәй Федерацияһының дәүләт таможня комитеты ойошторола. Профессиональ кадрҙар әҙерләү өсөн 1993 йылдың 22 сентябрендә Министрҙар Советының 940-сы менән Рәсәй таможня академияһы ойошторола, ул федераль дәүләт учреждениеһы статусын ала. Беренсе уҡыу йылы 1994 йылдың 2 октябрендә башлана, академияны философия фәндәре докторы, таможня хеҙмәте генерал-полковнигы Николай Блинов етәкләй.

2006—2015 йылдарҙа академия башлығы булып элек Ҡораллы Көстәре Генераль штабының Хәрби академияһын етәкләгән запастағы генерал-полковник Виктор Чечеватов тора.

2015 йылдың 16 апрелендә Рәсәй таможня академияһы начальнигы вазифаһына иҡтисад фәндәре докторы, профессор, генерал-майор Владимир Мантус тәғәйенләнә<.

 Структураһы 

Рәсәй таможня академияһы структураһын өс факультет (таможня эше, иҡтисад һәм юридик), шулай уҡ өс институт (дистанцион уҡытыу, квалификация күтәреү һәм белемде арттырыу, ғилми-тикшеренеү, хоҡуҡ эшмәкәрлеге институттары). Уҡыу процесын 24 кафедрала ойоштора .

Рәсәй таможня академияһында юғары белем биреүҙең күп кимәлле системаһы бар: бакалавриат — 4 йыл, специалитет — 5 йыл, магистратура — 2 йыл, аспирантура — 3-4 йыл (уҡытыу йүнәлешенә бәйле). Бакалавриат йүнәлеше: «Иҡтисад», «Менеджмент», «Юриспруденция»; специалитеттыҡы: «Таможня эше»; магистратура: «Юриспруденция», «Иҡтисад», «Менеджмент»; аспирантура — «Иҡтисад», «Юриспруденция», «Информатика һәм иҫәпләү техникаһы», «Сәйәси фәндәр һәм төбәкте өйрәнеү», «Тарих фәне һәм археология» .

Рәсәй таможня академияһында көндөҙгө, көндөҙгө-ситтән тороп, ситтән тороп уҡыу формаһы тормошҡа ашырыла .

 Филиалдары 
Рәсәй таможня академияһының өс филиалы бар:

 В. Б. Бобков исемендәге Санкт-Петербург филиалы, София урамы, 5, лит. А (1994 йылдың 15 авгусында ойшторола);
 Владивосток филиалы, Стрелкова урамы, 16в (1994 йылдың 21 декабрендә ойошторола);
 Ростов филиалы Буденный проспекты, 20 (1995 йылдың 30 июнендә ойошторола).

 Символикаһы 

 Эмблемаһы 
Рәсәй Федераль таможня хеҙмәтенең 2006 йылдың 21 ноябрендәге1194 һанлы бойороғо менән Рәсәй таможня академияһының эмблемаһы раҫлана. Ул дүртмөйөшлө геральдик ҡалҡандан ғибәрәт. Уның аҫ яғы фтгуралы йәйә рәүешендә эшләнгән; ҡалҡан йоҡа алтынлатылған ҡайма менән ике өлөшкә бүленгән. Ҡалҡан майҙанының өстән бер өлөшөн алып торған өҫкө яғында факел һәм алтын төҫтәге кадуцей, улар бер-береһенә арҡыры һалынған. Аҫҡы өлөшөндә — Рәсәй таможня академияһының бәләкәйләтелгән эмблемаһы. Ҡалҡан Рәсәй Федерацияһы дәүләт гербы сәмреҡошоноң алтын фонында һүрәтләнгән, лавр ботағы менән ситләнгән. Ботаҡтар нәҙек алтын ҡаймалы сағыу йәшел төҫтәге таҫма менән үрелгән. Таҫмала Рәсәй таможня академияһының тулы һәм ҡыҫҡартылған атамаһы алтынлатып яҙылған.

 Форма кейеме 
Рәсәй Федерацияһының 273-ФЗ «Рәсәй Федерацияһында мәғариф тураһында» федераль законының 38-се статьяһының 1-се һәм Рәсәй таможня хеҙмәтенең 2103 йылдың 6 авгусындағы 1459-сы бойороғо менән Рәсәй таможня академияһы студенттары өсөн махсус кейем формаһы ҡабул ителгән .

 Иҫкәрмәләр 

 Һылтанмалар 


Категория:Алфавит буйынса университеттар